راچی

<font size="1" color=black>راچی<font> 250px<font size="1" color=black>پچھان<font>دیس:  بوٹےبرادری:  پھلوالے بوٹےپتی:  راچیورگےٹبر:  روپ متیٹوکرہ:  راچیاںسائینسی ناں: Protea cynaroides
راچی روپ متی ٹبر دا اک پھل اے۔ ایہ راچیاں ٹوکرے دا مانتا والا پھل اے جیہڑا دکھنی افریقہ دا قومی پھل وی اے۔ ایہ پھل کٹ کے اگر کسے پھل پانڈے وچ رکھیا جاوے تے چنگا چر ٹھیک ریندا اے تے بڑا ودھیا سکیا پھل بندا اے۔ موٹی جڑ ہون باہجوں ایہ اگ وی سہ جاندا اے تے فیر اگ پیندا اے۔

وکھالہ
راچی اک چاڑی والا بوٹا اے جیدیاں موٹیاں ٹاہنیاں ہوندیاں نیں تے لشکدے پتے ہوندے نیں لامت بوٹے 1 میٹر تک اچے ہوندے نیں پر وکھرے بوٹے وکھریاں تھانواں تے 0.35 میٹر توں 2 میٹر تک دے وی ہوسکدے نیں۔ ایہدا پھل اصل وچ کئی پھلاں دا اکٹھ ہوندا اے جیہڑے دسدے پھل دے وشکار ہوندا اے تے ایہدے دوالے رنگلیاں بریکٹاں ہوندیاں نیں۔ راچی پینڈی رت گزارہ کرلیندا اے۔ پھل گھیر وچ 200 ملی میٹر توں لے کے 300 ملی میٹر تک دا ہوسکدا اے۔ وڈے تکڑے بوٹیاں تے 6 توں 10 دس پھل کھڑ سکدے نیں پر کدے کسے بوٹے تے 40 تک وی پھل لگ جاندے نیں۔

ایہ تیز گرمی تے ٹھنڈ سہ جاندا اے۔ ایہدے پتے موٹے ہوندے نیں جیہڑے وتر نوں باہر نہیں نکلن دیندے تے ایہدی جڑ لمی ہوندی جس توں ایہ ڈونگی زمین وچ پانی تک اپڑ سکدا اے۔ دکھنی دوہرے کالروالا رس پنچھی تے مالاچائیٹ رس پنچھی ایس تے رس پین آندے نیں۔

۔

ناں
ایہدے کئی بولیاں وج وکھرے ناں نیں۔ ایہدا پنجابی ناں راچی اے۔ راچی پنجابی وچ سوہنی سوانی نوں کیندے نیں۔ ایہ ناں ہیر وارث شاہ وچ وی آیا اے۔

مورتاں

 بارلے جوڑ 

اتہ پتہ

گٹھ:روپ متی